สวัสดีค่ะ เมื่อวันที่24พ.ย. หนูมีอะไรกับแฟน ใส่ถุงยางตลอด สอดใส่กันไม่กี่ครั้ง แฟนไม่เสร็จ เขาก็เลยช่วยตัวเองจนเสร็จ พอวันที่ 26 พ.ย. ประจำเดือนยังไม่มาหนูเลยไปซื้อยาคุมฉุกเฉินมากินตอนสาย พอช่วงเที่ยงๆประจำเดือนก็มา มาประมาณ7วัน (หนูไม่ได้ตรวจสอบดูว่าถุงมีการฉีกขาดไหม เลยกลัวแล้วไปซื้อยามากิน) เดือนตุลาประจำเดือนมาวันที่20 มา5วัน วันนี้วันที่31 ธ.ค. ประจำเดือนยังไม่มาเลย แต่ช่วงที่มันควรจะมาก็มีอาการปวดท้องน้อยเหมือนตอนเป็นประจำเดือน วันที่29 ธ.ค. หนูได้ซื้อที่ตรวจครรภ์มาตรวจ ขึ้นขีดเดียวค่ะ ตรวจตอนเช้าหลังจากตื่นนอนเลย อยากทราบว่าที่ประจำเดือนยังไม่มาเพราะผลข้างเคียงจากยาหรือเปล่าคะ เพราะมันห่างจากรอบเดือนที่แล้วมา 36 วันแล้ว
สวัสดีค่ะ ยาคุมกำเนิดแบบฉุกเฉินนั้นเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด ไม่ควรเป็นวิธีการที่ใช้บ่อยๆ เพราะประสิทธิภาพต่ำกว่าการใช้ถุงยางอนามัยหรือยาคุมประเภทอื่น และทำให้มีเลือดออกผิดปกติทางช่องคลอดหรือประจำเดือนมาคลาดเคลื่อนไปได้อีกการที่ประจำเดือนไม่มา อาจจะเกิดจากยาได้ แต่ไม่ควรมาคลาดเคลื่อนไปเกิน 35 วันจากรอบก่อนค่ะ แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป